બાર હજાર ઝ્લોટી આપીને ઓસ્કરે જોહ્ન પાસેથી કાર ખરીદી લીધી, અને બીજા જ દિવસે લિઓ જોહ્‌ન અને અન્ટર્સ્ટર્મફ્યૂહરર સિડ્ટે, છાવણીની હદના વિસ્તારમાં બાંધકામના કામકાજ માટે એ કારને પાછી પોતાના કબજામાં લઈ લીધી! “એ લોકો કદાચ કારને રેતી ભરવાના કામમાં પણ લેશે!” ભોજન વેળાએ ટેબલ પર ઓસ્કરે બળાપો કાઢતાં કહેલું. જો કે, પાછળથી એ બનાવનો અનૌપચારીક હવાલો આપતાં એણે કહેલું, કે એ બંને મહાનુભાવોને મદદરૂપ થવામાં તેને ખૂબ જ આનંદ થયેલો!